ข้อใดไม่ใช่เทคนิคบริหารเงินแบบ “มือโปร”
ก. การลงทุนในสินทรัพย์ที่มีความเสี่ยงสูง
ข. เตรียมแผนสำรองสุขภาพ
ค. ให้เงินทำงาน
ง.  เก็บก่อนใช้
จ. เรียนรู้พัฒนาความรู้การเงิน
ข้อที่ถูกต้องคือ ก.  เพราะว่า เพราะ การลงทุนในสินทรัพย์ที่มีความเสี่ยงสูง ไม่ใช่เทคนิคบริหารเงินแบบ “มือโปร”  แต่เทคนิคบริหารเงินแบบ “มือโปร” มีอยู่ 4 เทคนิคดังนี้ 1. เก็บก่อนใช้ เป็นพื้นฐานของการเงินเบื้องต้นเลย คนส่วนใหญ่มักจะใช้ก่อนแล้วค่อยเหลือเก็บแล้วส่วนใหญ่มักจะไม่เหลือเก็บจนบางทีใช้เพลินจนไม่พอใช้ ดังนั้นจึงตัดเงินเพื่อเก็บก่อน แล้วอย่าลืมจัดสรรการใช้จ่ายด้วย เพื่อให้เพียงพอกับการใช้ ที่สำคัญอย่าลืมจดรายรับ-รายจ่ายด้วยจะได้ทราบว่าค่าใช้จ่ายอะไรสำคัญ ค่าใช้จ่ายอะไรเป็นค่าใช้จ่ายฟุ่มเฟือยที่จะตัดออกได้ ส่วนการเก็บเงินที่ดีควรมีสัดส่วนประมาณ 10-30%ของรายรับจะเป็นสัดส่วนที่เหมาะสมที่ไม่ทำให้อึดอัดจนเกินไป 2. เรียนรู้พัฒนาความรู้การเงิน หมั่นหาความรู้พัฒนาต่อยอดเรื่องการเงิน ซึ่งในปัจจุบันมีความรู้ที่หาได้ไม่ยากไม่ว่าจะทาง online หรือมีคลาสเรียนฟรี ให้เลือกเรียนหลายที่ไม่ว่าจะเป็นภาครัฐ หรือเอกชนที่เปิดคลาสให้ความรู้ทางการเงินในหลากหลายด้าน 3. ให้เงินทำงาน เมื่อมีเงิน และมีความรู้ก็เหมือนเสือติดปีก อย่าปล่อยให้เงินเราเป็น Lazy money ต้องรู้จักบริหารเงินให้ได้ผลตอบแทน อย่างน้อยให้มากกว่าเงินเฟ้อ เพื่อให้มูลค่าเงินเราไม่ด้อยค่าลงไป แต่สิ่งสำคัญที่พึงตระหนักคือความเสี่ยง ต้องบริหารเงินเราความความเสี่ยงที่เรารับได้ด้วยเช่นกัน 4. เตรียมแผนสำรองสุขภาพ เป็นเรื่องสำคัญมากไม่ว่าแผนการเงินเราดีขนาดไหนถ้าไม่มีแผนรองรับความเสี่ยงไว้อันตรายมาก เพราะจะทำให้เงินที่เราอุตส่าห์เก็บออมมาแล้วหายวับไปกับค่ารักษาพยาบาล ลองคิดว่าหากมีเงินเก็บ1ล้าน แต่เจ็บป่วยร้ายแรงต้องใช้เงินรักษา 1ล้านบาท ถ้าไม่รักษาก็ไม่มีโอกาสใช้เงินนั้น หากใช้เงินรักษาพยาบาลไปเงินหมดเช่นกัน จะดีไหมถ้าจัดการย้ายความเสี่ยงนี้ออกไปจากเรา ก็สามารถรักษาเงินเก็บของเราได้
ดังนั้น การบริหารเงินที่ดีต้องรองรับทุกสถานการณ์ได้ไม่ว่าจะเป็นช่วงจังหวะใดของชีวิต หรือช่วงจังหวะใดของตลาดการเงิน ที่สำคัญต้องรองรับสถานการณ์ที่เป็นช่วงวิกฤติได้เป็นอย่างดี ไม่ได้หมายถึงว่าจะไม่เกิดวิกฤติเลย แต่ได้รับความเสียหายทางการเงินน้อยที่สุด
ความรู้ทางการเงิน,ตลาดการเงิน & ผลิตภัณฑ์และบริการทางการเงิน